open-index/open-wikipedia-markdown huggingface dataset:
Motivačná teória

**Motivačná teória** alebo **teória [[Motivácia|motivácie]]** je jedna z teórií majúcich za cieľ opísať a vysvetliť vytvorenie, udržanie a zrušenie správania a pochopiť (a tým prípadne aj urobiť ovládateľným) smer, intenzitu a trvalosť správania.

## Manažment
Motivačné teórie podľa dvoch základných prístupov v manažmente rozlišujeme na:
* **obsahové teórie** - pýtajú sa **ČO motivuje ľudí** - vysvetľujú motiváciu v zmysle potrieb, špecifikujú rozličné potreby a objasňujú dynamické zmeny v niektorých potrebách.
* **procesné teórie** - objasňujú **AKO vzniká motivácia** v pracovnom prostredí - vysvetľujú motiváciu v zmysle percepcií, očakávaní a predpokladov ako dosiahnuť uspokojenie potreby.

Každý typ objasňuje odlišnú stránku motivácie v pracovnom správaní.

## Najvýznamnejšie motivačné teórie

* Freudova teória - Sigmund Freud
* Teória potrieb (Maslowova pyramída potrieb) (1943) - A. H. Maslow
* Teória ľudských vzťahov (1945) - E. Mayo
* Teória kognitívnej disonancie (1957) - Leon Festinger
* Motivačno-hygienická teória (1959) - Frederick Herzberg
* Teória X a teória Y (1960) - Douglas McGregor
* Teória spravodlivosti (Equity theory) (1962) - J. S. Adams
* Teória očakávania (1964) - Victor Harold Vroom
* Teória ašpirácie (1964) - J. W. Atkinson
* Teória stanovenia cieľov (1967) - E. Locke
* Teória troch potrieb (1976) - David McClelland
* Teória intrinsickej a extrinsickej motivácie (1980) - G. Wiswede
* Teória pozitívneho posilnenia - Burrhus F. Skinner
* Teória spolupatričnosti (Afiliačná teória) - Stanley Schachter

## Literatúra
*SZARKOVÁ, M.: *Psychológia pre ekonómov.* Bratislava: Ekonomická univerzita, 1994. 132 s. ISBN 80-225-0521-8

## Zdroje
*Vedeme.cz: ''Vybrané teorie motivace k vedení lidí '' 
*Provazník, Vladimír a kol.: *Psychologie pro ekonomy*, Praha: GRADA Publishing, 1997. 230 s. ISBN 80-7169-434-7

Kategória:Psychológia
Kategória:Manažment
Bulldozer

**Bulldozer** je kapela hrajúca Black/Speed metal pochádzajúca z Talianska, konkrétne z Milána. Vznikla v roku 1980.

Kategória:Talianske hudobné skupiny
Medzinárodná stupnica jadrových udalostí

**Medzinárodná stupnica jadrových udalostí** alebo **INES** (anglicky *International Nuclear Event Scale*) slúži na meranie vážnosti jadrových udalostí. Má osem stupňov vážnosti (0 až 7). Zavedená bola v roku 1991 a momentálne ju používa okolo 50 krajín. 
Stupnica INES je vhodná na používanie v médiach na presné vyjadrenie stavu situácie.

## Definícia stupňov vážnosti
Udalosti so stupňom 1 až 3, bez význačných dôsledkov na populáciu a životné prostredie, sú zaradené medzi nehody, stupne 4 až 7 medzi havárie.

Posledný siedmy stupeň zodpovedá havárii, ktorej vážnosť je zhodná s Černobyľskou haváriou dňa 26. apríla 1986 na Černobyľskej atómovej elektrárni.


**7**Veľmi vážna havária
**6**Vážna havária
**5**Havária s účinkami na okolie
**4**Havária s lokálnymi následkami
**3**Vážna nehoda
**2**Nehoda
**1**Odchýlka od normálneho stavu
**0**Mimo stupnice


## Príklady havárií

Kategória:Jadrová energetika
Kategória:Stupnice
Sellafield

náhľad|300px|Sellafield v roku 2005
**Sellafield** (pôvodný názov **Windscale**) je veľké viacúčelové jadrové zariadenie v blízkosti obce Seascale na severozápade Anglicka v Cumbrii, kde sídli hlavné jadrové stredisko v Anglicku. Zahŕňa niekoľko tovární na prepracovanie jadrového paliva, už odstavenú atómovú elektráreň, niekoľko reaktorov a továreň civilného i vojenského zamerania. Sellafield je prevádzkovaný skupinou *British Nuclear Group* (vetva *British Nuclear Fuels*).

## Havárie a kontroverzia
Komplex Windscale/Sellafield je označovaný za najradioaktívnejšie miesto v západnej Európe. Došlo tu k niekoľkým jadrovým haváriám: v roku 1957 tu vypukol požiar, ktorý spôsobil vážnu jadrovú nehodu, v apríli 2005 z potrubia uniklo 83 000 litrov rádioaktívneho odpadu, ktorý bol však zachytený vo vnútri zariadenia. Spieva o tom skupina Kraftwerk v piesni *Radioactivity*.

## Iné projekty

Kategória:Jadrové havárie
Kategória:Katastrofy v 1957
Kategória:Závody na spracovanie jadrového paliva
Kenenisa Bekele

**Kenenisa Bekele** (* 13. jún 1982, Bekoji, Etiópia) je etiópsky atlét. Jeho mladší brat Tariku je tiež atlét.

## Vrcholové podujatia
### Osaka 2007
Beh na 10&nbsp;000 metrov vyhral za 27:05,90, čo bol vtedajší sezónny rekord. Pred druhým Sihinom mal náskok viac ako tri sekundy. Na medzičasoch 1&nbsp;000 m až po 9&nbsp;000 metrov ani raz neviedol, no napriek tomu zvíťazil. V behu na 5&nbsp;000 m neštartoval.

### Peking 2008
Na Letnej olympiáde v Pekingu 2008 vyhral aj na 5 000 a aj na 10 000 metrov. V oboch týchto disciplínach prekonal olympijský rekord.

## Externé odkazy
* Profil na IAAF.org
* Profil na Atletika-běhy.cz 

Kategória:Majstri sveta v behu na 10 000 m
Kategória:Olympijskí víťazi v behu na 5 000 m
Kategória:Olympijskí víťazi v behu na 10 000 m
Kategória:Etiópski olympionici
Kategória:Etiópski olympijskí víťazi
Kategória:Etiópski strieborní olympijskí medalisti
Kategória:Etiópski bežci na 5 000 m
Kategória:Etiópski bežci na 10 000 m
Kategória:Držitelia svetových rekordov
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Gerd Kanter

**Gerd Kanter** (* 6. máj 1979, Tallinn, Estónsko) je estónsky majster sveta v hode diskom z roku 2007 (Osaka).

## Osaka 2007
Kanter vyhral výkonom 68,94 m hodom z tretej série. K tomuto maximu sa priblížil už len v šiestej sérií hodom dlhým 68,84 m. Druhý Robert Harting zaostal o vyše 2 metre.

## Externé odkazy
IAAF

Kategória:Majstri sveta v hode diskom
Kategória:Estónski diskári
Kategória:Olympijskí víťazi v hode diskom
Kategória:Osobnosti z Tallinnu
Kategória:Estónski olympijskí víťazi
Kategória:Estónski olympionici
Kategória:Estónski bronzoví olympijskí medailisti
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Brimin Kiprop Kipruto

**Brimin Kiprop Kipruto** (* 31. júl 1985) je kenský majster sveta na 3000 m steeplechase z roku 2007 (Osaka). 

## Vrcholové podujatia
### Osaka 2007
Kipruto vyhral časom 8:13:82 Ezekiel Kemboi bol druhý s časom 8:16:94 a tretí skončil Richard Kipkemboi Matelong s časom 8:17:59.

### Peking 2008
Na Letných olympijských hrách 2008 v Pekingu získal jednu zlatú medailu. Vyhral v disciplíne 3000 m steeplechase časom 8:10,34 min, čo bolo jeho vtedajšie osobné maximum. Pred druhým Francúzom Mahiedinem Mekhissim-Benabbadom mal náskok 15 stotín sekundy.

## Iné projekty

## Externé odkazy
* Brimin Kiprop Kipruto na stránke iaaf.org

Kategória:Kenskí bežci na 3 000 m stíplčejs
Kategória:Majstri sveta v behu na 3 000 m stíplčejs
Kategória:Kenskí olympijskí víťazi
Kategória:Olympijskí víťazi v atletike
Kategória:Kenskí strieborní olympijskí medailisti
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Kerron Clement

**Kerron Clement** (* 31. október 1985) je americký atlét, majster sveta v 400 m cez prekážky z japonskej Osaky.

## Vrcholové podujatia
### Osaka 2007
Vo finále zabehol najlepší čas sezóny (47,61 s) a porazil tým Félixa Sáncheza v boji o zlatú medailu. Tretí skončil Marek Plawgo v národnom rekorde Poľska (48,13 s). Obhajca zlata z Helsínk 2005 Bardstown Jackson zakopol v semifinále na poslednej prekážke a vypadol.

### Peking 2008
Na Letných olympijských hrách 2008 v Pekingu získal dve zlaté medaily. V behu na 400 m cez prekážky skončil na druhom mieste. Na prvého Angela Taylora strácal 73 stotín a pred tretím Bershawnom Jacksonom mal náskok 8 stotín sekundy.

## Referencie


Kategória:Bežci na 400 m cez prekážky USA
Kategória:Olympijskí víťazi USA
Kategória:Majstri sveta v behu na 400 m cez prekážky
Kategória:Osobnosti USA afroamerického pôvodu
Kategória:Osobnosti USA s pôvodom Trinidadu a Tobaga
Kategória:Atléti afroamerického pôvodu
Kategória:Žijúci ľudia
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Olympiakos FC

**Olympiakos FC** (po grécky ΟΣΦΠ – Ολυμπιακός Σύνδεσμος Φιλάθλων Πειραιώς – Olympiakos Syndesmos Filathlon Peiraios) je jeden z najúspešnejších gréckych futbalových klubov. Jeho domovské sídlo je v meste Pireus. Pod tento klub patrí sedemnásť športových klubov z odlišných športových odvetví, ako napr.: futbal (Olympiacos F.C.), basketbal (Olympiacos B.C.), volejbal (Olympiacos S.C.), vodné pólo (Olympiacos Water Polo Club), atletika a plávanie. Mnohé z týchto klubov vyhrali veľa domácich, ale aj európskych titulov.

Olympiakos FC bol založený v roku 1925. Za svoj oficiálny znak si futbalový klub zvolil okrúhly červený znak s chlapcom s vavrínovým vencom na hlave.

## Úspechy

#### Domáce
* **[[Grécka Superliga|Grécky majster]]: 48x**  
** 1931, 1933, 1934, 1936, 1937, 1938, 1947, 1948, 1951, 1954, 1955, 1956, 1957, 1958, 1959, 1966, 1967, 1973, 1974, 1975, 1980, 1981, 1982, 1983, 1987, 1997, 1998, 1999, 2000, 2001, 2002, 2003, 2005, 2006, 2007, 2008, 2009, 2011, 2012, 2013, 2014, 2015, 2016, 2017, 2020, 2021, 2022, 2025
* **[[Grécky pohár]]: 29x**  
** 1947, 1951, 1952, 1953, 1954, 1957, 1958, 1959, 1960, 1961, 1963, 1965, 1968, 1971, 1973, 1975, 1981, 1990, 1992, 1999, 2005, 2006, 2008, 2009, 2012, 2013, 2015, 2020, 2025
* **[[Grécky superpohár]]: 5x**
** 1980 (neoficiálny), 1987, 1992, 2007, 2025
**Medzinárodné**

* **[[Európska konferenčná liga UEFA|Európska konferenčná liga]]: 1x**
** 2023/24

* **Balkánsky pohár: 1x**
** 1963

## Referencie

## Iné projekty

## Externé odkazy
* Oficiálna stránka (po grécky)
* stránka Ultras Gate 7 (po grécky)


Kategória:Grécke futbalové kluby
Kategória:Futbalové kluby založené v 1925
Wola

right|thumb|Poloha vo Varšave

**Wola** je mestský obvod v západnej časti Varšavy, pôvodne dedina Wielka Wola, pripojená k Varšave bola v roku 1916. Priemyselná zóna so svojimi tradíciami siaha do začiatku 19. storočia, pomaly sa mení na obchodnú a obytnú štvrť. Je to niekoľko múzeí a druhá najvyššia budova vo Varšave, Warsaw Trade Tower.

## Iné projekty

Kategória:Varšava
Výkonová elektronika

**Výkonová elektronika** sa zaoberá silovými polovodičovými súčiastkami, ktoré sú schopné spínať veľké prúdy pri vysokých napätiach, t. j. sú schopné spínať vysoké výkony.
Sú to najmä:
* výkonová dióda
* výkonový tranzistor
* tyristor
* FET a MOSFET tranzistory
* IGBT
* triak
* varistor

Výhodou polovodičových spínacích prvkov oproti klasickým spínacím prvkom je:
* nižšie straty energie pri spínaní
* vyššia rýchlosť spínania

Kategória:Elektronika
Mykológia

náhľad|Mykológia
**Mykológia** (z gréckeho μύκης - mýkés, čo znamená „huba“) je veda zaoberajúca sa štúdiom húb, ich genetických a biochemických vlastností, využitie v lekárstve a potravinárstve, otravami a chorobami nimi spôsobenými. Príbuzným odborom mykológie je fytopatológia.

Mykológia bola predtým braná ako pododvetvie botaniky, hoci huby nie sú súčasťou ríše rastlín a sú evolučne bližšie k živočíchom. Niektoré časti mykológie sa prekrývajú s mikrobiológiu. Hraničným odborom medzi mykológiou a botanikou je lichenológia.

## Zdroj

## Iné projekty
 


Kategória:Huby
Central business district

[náhľad|[Midtown Manhattan v meste New York je najväčším *central business district* na svete]]
[thumb|[Itaim Bibi v São Paulo v Brazílii]]

**Central business district** (skratka: **CBD**, **c.b.d.**; v doslovnom preklade z angl. „hlavná/centrálna obchodná štvrť“) alebo v Severnej Amerike v angličtine hovorovo **[[Downtown (geografia)|downtown]]** je komerčné a často aj geografické jadro mesta. V Spojenom kráľovstve, Írsku, Austrálii, Novom Zélande, Hongkongu, Singapure a častiach Južnej Afriky je aj formálnym názvom takýchto štvrtí miest (*Central Business District*).

## Central business district vs. downtown
Termín *downtown* vznikol v meste New York, kde sa prvýkrát použil na označenie pôvodného mesta na južnom cípe ostrova Manhattan. Ako mesto rástlo, jediný smer, kam sa mohlo rozširovať, bolo na sever ostrova. Preto sa všetko na sever od pôvodného mesta nazývalo *uptown*, zatiaľ čo pôvodné mesto, čo bolo vtedy jediné hlavné obchodné centrum bolo nazývané *downtown*. Termín sa začal používať v mestách v Spojených štátoch a Kanade a označuje historické jadro mesta, čo nie vždy bolo zhodné s obchodným centrom mesta.

## Pozri aj
* Financial District
* stred mesta

Kategória:Urbánna geografia
Kategória:Mestá
Endoparazit

**Endoparazit** alebo **vnútorný cudzopasník** je organizmus, ktorý žije vo vnútri tela iného organizmu. 

Delenie:
*črevný endoparazit (napr. pásomnica)
*krvný endoparazit (napr. Trypanosoma)
*tkanivový endoparazit (napr. Toxoplasma) 
*dutinový endoparazit (napr. Trichomonas).

Kategória:Parazitizmus
Revolution Begins

***Revolution Begins*** je prvý singel z nového albumu švédskej melodic deathmetalovej kapely Arch Enemy. Bol vydaný 6. septembra 2007.

## Zoznam skladieb
# „Revolution Begins“ (Christopher Amott, Michael Amott) – 4:13
# „Blood On Your Hands“ (Christopher Amott, Michael Amott)  – 4:41
# „Walk In The Shadows“ (Queensrÿche cover)  – 3:06
# „I Am Legend/Out For Blood“ (live) (Christopher Amott, D. Erlandsson, Michael Amott)  – 5:28

Kategória:Piesne Arch Enemy
Kategória:Piesne z 2007
Kategória:Deathmetalové hudobné albumy
Nukleotid

[náhľad|350x350bod|Nukleotidy môžu obsahovať jeden, dva alebo tri zvyšky [Kyselina fosforečná|kyseliny fosforečnej naviazané na nukleozid.]]

**Nukleotidy** alebo **nukleozidfosfáty** sú zlúčeniny nukleozidu a kyseliny trihydrogenfosforečnej. Nukleotidy sú základné stavebné jednotky nukleových kyselín a niektorých koenzýmov. Niektoré nukleotidy plnia aj úlohu energetických prenášačov.

Nukleotdy by sa nemali zamieňať z nukleozidmi:
: nukleo**Z**id + kyselina fosforečná = nukleo**T**id

## Štruktúra
Každý nukleotid sa skladá z troch častí:
* fosfátovej zložky (zvyšku kyseliny fosforečnej), 
* sacharidovej zložky (buď je ňou ribóza, vtedy sa nazýva ***ribonukleotid***, alebo je ňou deoxyribóza, vtedy sa nazýva ***deoxynukleotid***) 
*a dusíkatej bázy - purínovej (adenín, guanín) alebo pyrimidínovej (cytozín, tymín, uracil).

Nukleotidy môžu obsahovať jeden, dva alebo tri zvyšky kyseliny fosforečnej.**** Podľa toho sa označujú ako mono-, di- a trifosfáty, respektíve celým názvom ako nukleozidmonofosfáty, nukleoziddifosfáty a nukleozidtrifosfáty. Tieto tri druhy látok sa dokopy označujú ako nukleotidy.

### Anhydridová väzba
Fosfátové skupiny v nukleoziddifosfátoch a nukleozidtrifosfátoch sú navzájom nadviazané anhydridovou väzbou. Pri hydrolýze týchto väzieb sa uvoľní veľké množstvo energie (Δ G 6-metyladenozínu]] alebo napríklad wybutozínu, ktoré majú svoje uplatnenie v rôznych nukleových kyselinách.

Medzi nukleotidové deriváty, ktoré sa nevyskytujú v RNA ani DNA, patria niektoré koenzýmy, napríklad nikotínamidadeníndinukleotid (NADH). Tento koenzým je zložený z dvoch nukleotidov, pričom jedna báza je adenín a druhou je nikotínamid.

## Skratky pre degenerované bázy

Každý nukleotid má i skratku, ktorá je daná od IUPAC. Okrem piatich skratiek pre jednotlivé báze (A, C, G, T a U) sú často používané degenerované bázy (viac možných báz na tej istej pozícií) pri dizajne primérov pre PCR. Niektoré sekvencie môžu takisto obsahovať písmeno "I", ktoré označuje neštandardný nukleotid inozín. Inozín sa nachádza v tRNA a páruje sa s adenínom, cytozínom a tymínom. Nie je uvedený v nasledujúcej tabuľke, pretože nereprezentuje degenerované bázy. Zatiaľ čo inozín má podobnú funkciu, ako degenerácia "D", je to jeden nukleotid a nie reprezentácia pre skupinu nukleotidov, ktorá popisuje rôzne možné nukleotidy na danej pozícii.

Na reprezentáciu sekvencií AA a CA teda napríklad možno použiť skratku MA (pretože M reprezentuje A i C). Kodóny, ktoré kódujú izoleucín, teda AUU, AUC, AUA, je takto možné zapísať ako AUH (H = A, C, U) a kodóny, ktoré kódujú glutamín, teda CAA, CAG, možné zapísať ako CAR (R = A, G).

## Referencie

## Zdroj


Kategória:Genetika
Kristen Bellová

**Kristen Bellová** (; * 18. júl 1980, Detroit, Michigan, USA) je americká herečka, známa hlavne ako ''Veronica Mars'' z rovnomenného seriálu.

## Detstvo a mladosť
Narodila sa v Detroite v štáte Michigan. Už ako malá snívala o hereckej dráhe, ale bola veľmi hanblivá a plachá. Veľkú zásluhu na odstránení týchto problémov mala jej matka. Rodina sa presťahovala do New Yorku, kde Bellová začala študovať na prestížnej univerzite Tisch School of the Arts, odbor muzikál.

V roku 2001 debutovala na Broadway v divadelnej hre *The Adventures of Tom Sawyer*. Kristen si uvedomila, že môže byť rovnako dobrá i vo filme, alebo v televízii a odišla do Los Angeles. 

Skvelé výkony predviedla v televíznych filmoch *The King and Queen of Moonlight Bay* a *Gracie's Choice (Sestra i matka)*. Pozornosť na seba upútala aj účinkovaním v seriáloch *[[Everwood]]* a *[[Deadwood]]*. Skutočný úspech prišiel so seriálom *[[Veronika Marsová|Veronica Marsová]]*.

## Filmografia
* 1998 – *Polish Wedding*
* 2001 – *Pootie Tang*
* 2003 – *The King and Queen of Moonlight Bay*
* 2003 – *Everwood*
* 2004 – *Gracie’s Choice*
* 2004 – *Spartan*
* 2004 – *Deadwood*
* 2004 – *Veronica Mars*
* 2005 – *Reefer Madness: The Movie Musical*
* 2005 – *Deepwater*
* 2005 – *The Receipt*
* 2006 – *Fifty Pills*
* 2006 – *Roman*
* 2006 – *Pulse*
* 2006 – *Heroes*
* 2007 – *Gossip Girl*
* 2007 – *Flatland: The Movie*
* 2008 – *Forgetting Sarah Marshall*
* 2008 – *Fanboys*
* 2009 – *Couples Retreat*
* 2009 – *Sheepish*
* 2009 – *Serious Moonlight*
* 2009 – *Astro Boy*
* 2010 – *You Again*
* 2010 – *When in Rome*
* 2010 – *Burlesque*
* 2013 – *[[Ľadové kráľovstvo]]*

## Iné projekty

## Externé odkazy
* 
* 

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Detskí herci
Kategória:Osobnosti USA poľského pôvodu
Kategória:Osobnosti z Detroitu
Ľudové noviny

**Ľudové noviny** je týždenník a webový portál slovenskej menšiny, žijúcej v Maďarsku. Portál vznikol ako online dostupná a aktualizovaná verzia rovnomenného slovenského týždenníka, poskytujúceho aktuality z rôznych oblastí slovenského (prevažne národnostného) života v krajine.

Cieľom Ľudových novín je „*zachovanie a rozvíjanie identity, materinského jazyka a kultúry podľa odhadov viac ako 100 tisíc Slovákov, žijúcich asi v 110 osadách a 11 župách Maďarska*“. Vydavateľom periodika je nezisková organizácia SlovakUm.

## Dejiny
Zakladateľom a majiteľom tlačového orgánu, ktorý vznikol v roku 1957, je Celoštátna slovenská samospráva v Maďarsku (CSSM, ).

K tlačenému týždenníku pribudla v októbri 2004 aj internetová verzia Ľudových novín, čím vznikol celosvetovo dostupný portál Slovákov v Maďarsku, prezentujúci aktuality, no prostredníctvom archívu aj už realizované akcie a podujatia. Dostupné sú tiež staršie vydania tlačenej verzie Ľudových novín, ako aj prehľad slovenskej a maďarskej tlače, s dôrazom na Slovákov v Maďarsku. 

V slovenčine vydávaný magazín ponúka širokú paletu vecných a nestranných článkov z kultúry, politiky, náboženského života, literatúry či hospodárstva, ktoré ponúkajú významnú informačnú hodnotu slovenským samosprávam a organizáciám. Portál poskytuje priestor aj na prezentáciu reálneho obrazu života slovenskej menšiny, vrátane reportáží, rozhovorov a zverejňovania materiálov, objasňujúcich pozadie udalostí.

## Referencie

## Externé odkazy
* Domovská stránka
* Facebook

Kategória:Noviny v Maďarsku
Kategória:Slováci v Maďarsku
Kategória:Webové portály
Stredisko riadenia vesmírnych letov

[thumb|[Christopher C. Kraft Jr. Mission Control Center|Stredisko riadenia vesmírnych letov Christophera C. Krafta Jr. v Houstone v Texase]]
[thumb|[Centr upravlenija poľotami|Stredisko riadenia letov Roskosmosu v meste Koroľov v Moskovskej oblasti]]
[thumb|[European Space Operations Centre|Európske stredisko vesmírnych operácií v meste Darmstadt v Nemecku]]

**Stredisko riadenia vesmírnych letov** alebo **stredisko riadenia kozmických letov**, alebo hovorovo **riadiace stredisko**, je zložka organizácie či centrála, ktorá riadi kozmické lety. 

Hlavnou úlohou strediska je riadenie kozmických letov. Personál riadiacich letovej prevádzky a iný podporný personál dozerá na všetky aspekty pomocou telemetrie. 

Často je súčasťou kozmickej agentúry, tri najväčšie z nich sú:
* Národný úrad pre letectvo a vesmír (NASA)
* Roskosmos
* Európska vesmírna agentúra (ESA)

V Spojených štátoch sa stredisko riadenia vesmírnych letov s ľudskou posádkou nazýva Mission Control Center. Pre nepilotované družice existuje osobitná organizácia nazývaná Jet Propulsion Laboratory s osobitným strediskom riadenia. Ako „mission control center“ sa zvyknú do angličtiny prekladať všetky strediská riadenia vesmírnych letov na svete.

## Iné projekty

Kategória:Kozmonautika
Wall Street (film)

**Wall Street** je americký film z roku 1987. Natočil ho režisér Oliver Stone, ktorý sa podieľal aj na scenári. V hlavnej úlohe sa predstavili Michael Douglas ako "Gordon Gekko" a Charlie Sheen ako "Bud Fox".

## Postavy vo filme
### Hlavné postavy
* ***Gordon Gekko*** (Michael Douglas)
* ***Bud Fox*** (Charlie Sheen)
* ***Carl Fox*** (Martin Sheen)

## Externé odkazy
* 
* 

Kategória:Filmy USA
Kategória:Filmy z 1987
Kategória:Filmy podľa názvu
Mission Control Center

**Mission Control Center** môže byť:
* americké stredisko riadenia vesmírnych letov s ľudskou posádkou, pozri Christopher C. Kraft Jr. Mission Control Center
* stredisko riadenia vesmírnych letov vôbec
Michael Douglas

**Michael Kirk Douglas** (* 25. september 1944, New Brunswick, New Jersey, USA) je americký herec a producent.

## Iné projekty

## Externé odkazy
* 
* 

Kategória:Filmoví herci USA
Kategória:Televízni herci USA
Kategória:Filmoví producenti USA
Kategória:Filmoví herci židovského pôvodu
Kategória:Televízni herci židovského pôvodu
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Držitelia ceny Zlatý glóbus za najlepší mužský herecký výkon v seriáli (komédia/muzikál)
Kategória:Držitelia ceny Donatellov David
Kategória:Držitelia Čestného Césara
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Držitelia ceny Krištáľový glóbus
Kategória:Osobnosti USA židovského pôvodu
Kategória:Osobnosti z New Jersey
Kategória:Účastníci Medzinárodného filmového festivalu Karlovy Vary
Kategória:Držitelia Screen Actors Guild Award
Victoria Salmon Kings

**Victoria Salmon Kings** je profesionálny hokejový klub, hrajúci v lige ECHL od začiatku sezóny 2004-2005. Svoje sídlo má v meste Victoria, hlavnom meste kanadskej provincie Britská Kolumbia.

## Externé odkazy
* Oficiálna stránka klubu Victoria Salmon Kings 
* Save-on-Foods Memorial Centre 

Kategória:Kluby ECHL
Kategória:Vancouver Canucks
Austria Center Vienna

thumb|Austria Center Vienna

**Austria Center Vienna** je konferenčné a výstavné centrum vo Viedni v obvode Donaustadt pri Vienna International Centre s kapacitou 20.000 ľudí.

Bolo postavené v rokoch 1983 až 1987 podľa projektu architekta Johanna Stabera.

Kategória:Stavby vo Viedni
Čung-jang kuang-po tien-š’ tcha

náhľad|Čung-jang kuang-po tien-š' tcha

**Čung-jang kuang-po tien-š' tcha** (, , doslova *Ústredná/Centrálna vysielacia televízna veža*) je 405 metrov vysoká televízna veža v čínskom meste Peking patriaca spoločnosti CCTV.

Veža bola dokončená v roku 1992 so súhrnnou výškou 405 metrov (386,5 metrov bez antény). Je najvyššou stavbou v Pekingu. Jej súčasťou je jedna vyhliadková plošina a reštaurácia dosiahnuteľná aj pomocou výťahu.

## Pozri aj
* Zoznam najvyšších veží v Číne
* Zoznam najvyšších veží na svete

## Iné projekty

## Externé odkazy

* Central Radio and TV Tower na stránke skyscraperpage.com

Kategória:Veže v Číne
Kategória:Stavby v Pekingu
Kategória:Rozhľadne
Kategória:World Federation of Great Towers
Kategória:Architektúra z 1992
Ján J. Lach

**Ján J. Lach**, tiež **John J. Lach** (* 9. jún 1894, Hibernian, New York, USA – † 9. september 1960, Chicago, Illinois) bol rímskokatolícky kňaz, občan USA slovenskej národnosti, významný predstaviteľ slovenského kultúrneho života v USA.

## Externý odkaz

Kategória:Slovenskí rímskokatolícki kňazi
Kategória:Rímskokatolícki kňazi USA
Kategória:Osobnosti zo štátu New York
MagicGate

**MagicGate** je technológia ochrany kopírovania predstavená spoločnosťou Sony v roku 1991 ako časť Secure Digital Music Initiative *(skr. *SDMI*, voľne preložené ako "Iniciatíva na ochranu digitálnej hudby")*. Šifruje obsah MagicGate čipmi v pamäti a donúti kontrolovať koľko súborov bolo skopírovaných.

Šifrovanie MagicGate je použité v kartách pre PlayStation 2 a od roku 2004 je integrované do všetkých Sony Memory Stick kariet. Niektoré zariadenia (napríklad Sony Network Walkman) pracujú iba s kartami podporujúcimi MagicGate.
Všetky Memory Stick karty s technológiu MagicGate sú identifikovatelné nápisom MagicGate.

Kategória:Sony
James Potter

**James Potter** (* 14. apríla 1960  † 31. október 1981) je literárna postava sedemdielnej ságy o mladom čarodejníkovi Harrym Potterovi. Je to otec Harryho Pottera. V knihách nevystupuje priamo, keďže už od začiatku série je mŕtvy. Objavuje sa však v spomienkach iných postáv a ako duch.

## Charakteristika
James bol štíhlej postavy, zvykol si strapatiť vlasy, ako keby práve zosadol z metly, lebo si myslel, že je to frajerské, tak ako sa hrával so zlatou strelou, ktorú ukradol. Bol stíhačom za chrabromilský metlobalový tým. Mal čierne vlasy a hnedé oči, nosil okuliare. Harry po ňom zdedil výzor, s výnimkou očí, ktoré mal po matke. James bol neregistrovaný animágus, teda človek, čo sa mení na zviera. Vedel sa meniť na jeleňa. Odtiaľ vznikla aj jeho prezývka – Paroháč.  

Jeho patronus má podobu jeleňa (ang. *stag*). Jeho prútik je 11 palcov dlhý a je z mahagónového dreva (jadro neznáme).

## Životopis

Pochádza zo vznešenej čarodejníckej rodiny, je potomkom jedného z troch bratov Peverellovcov. V jeho rodine sa z pokolenia na pokolenie odovzdáva neviditeľný plášť, ktorý mu veľmi pomáhal v porušovaní školského poriadku. Na škole sa zoznámil s priateľmi Siriusom Blackom, Remusom Lupinom a Petrom Pettigrewom. Posledný z nich ho neskôr zradil. Spolu si hovorili Záškodníci a vymysleli Záškodnícku mapu, ktorá ukazuje všetky tajné cesty a obyvateľov hradu. Tu sa zaľúbil do Lily Evansovej, ktorú si neskôr zobral za ženu a mali malého Harryho. Vo vojne proti Voldemortovi sa skryli v Godricovej úžľabine. Tam bol Voldemortom zavraždený a spolu s Lily tam boli pochovaní.

## Výskyt v knihách
* Harry Potter a Kameň mudrcov – Harry uvidí svojho otca Jamesa v zrkadle z Erisedu, kde mu odhalí, že to, po čom najviac  túži, je spoznať svoju rodinu. Zisťuje, že James bol tiež stíhačom.
* Harry Potter a Tajomná komnata – James Potter sa tu objavuje na pohyblivej fotografii.
* Harry Potter a Väzeň z Azkabanu – Harry odhaľuje školské roky svojho otca prostredníctvom jeho najlepších priateľov: Remusa a Siriusa. Ako sa spolu premieňali za splnu Mesiaca, ako sa túlali po chodbách a nakoniec, ako vypátrali vraha Jamesa a Lily. Avšak ako vrah bol neprávom odsúdený a uväznený Sirius, Harryho krstný otec.
* Harry Potter a Ohnivá čaša – V súboji medzi Voldemortom a Harrym sa Harryho a Voldemortov prútik spoja a vytvorí sa  Priori Incantatem. James sa na svet vráti ako duša, v akejsi priesvitnej forme, a povzbudí Harryho.
* Harry Potter a Fénixov rád – James Potter sa objavuje na Moodyho fotke, kde je zobrazený pôvodný Fénixov rád. Taktiež sa objavuje v Snapeovej spomienke, ako Snapea šikanoval a strápňoval pred ostatnými žiakmi.
* Harry Potter a Polovičný princ – Harry si chybne myslí, že kniha elixírov patrila práve jeho otcovi.  
* Harry Potter a Dary smrti – Harry sa dozvedá skutočný priebeh Jamesovej a Lilinej smrti v Bathildinom dome. Ku koncu Harry vyvolá pomocou Kameňa oživenia Jamesovu a Lilynu dušu a oni ho opäť podporia.

## Externé odkazy
* Záškodníci na stránke priori-incantatem.sk
* James Potter na HarryPotter.wikia.com

Potter, James
Julian Beever

thumb|Julian Beever

**Julian Beever** je anglický umelec žijúci v Belgicku. Je známy najmä svojimi trompe-l'oeil dielami maľovanými pastelom na chodníkoch vo Francúzsku, Anglicku, Škótsku, Belgicku, Holandsku, Spojených štátoch, Kanade a v Austrálii. Jeho diela, ak sa na ne pozeráme zo správneho uhlu, dávajú ilúziu trojrozmerného obrazu, ktorý ako keby vychádzal zo zeme. Tieto obrazy sú maľované pomocou techniky premietania - anamorfizmus a vymyká sa pravidlám perspektívy.

## Externé odkazy
*  Oficiálna stránka Juliana Beevera

Kategória:Britskí maliari
Rupert Grint

**Rupert Alexander Grint** (* 24. august 1988, Stevenage, Spojené kráľovstvo) je anglický herec známy predovšetkým ako predstaviteľ Rona Weasleyho z filmovej série Harry Potter.

## Životopis
[[Daniel Radcliffe, Emma Watsonová a Rupert Grint (zľava doprava) na premiére filmu Harry Potter a Dary smrti 2 v Londýne v júli 2011|right|thumb]]
Má tri sestry a brata. Navštevoval chlapčenskú školu v rodnom meste. Jeho obľúbeným predmetom bola chémia. Ovláda základy nemčiny. Jeho obľúbený herec je Jim Carrey a zo športov futbal. Vie hrať aj na gitare. Rád kreslí, v priebehu natáčania HP3 nakreslil nádherný obrázok Alana Rickmana.

Rupert je najstarší z trojice hlavných hrdinov v Harrym Potterovi. Na kazete, s ktorou sa uchádzal o úlohu Rona, rapoval vlastnú pieseň. Ako jeho postava, tak aj Rupert sa veľmi bojí pavúkov. Zabudol režisérovi Alfonsovi Cuaronovi napísať sloh o svojej postave, pretože "to isté by asi spravil aj Ron". Bol obsadený do úlohy vo filme *A Cinderella Story*, ale v tom čase musel natáčať tretí diel Harryho Pottera.

## Filmografia
* 2001 - *[[Harry Potter a Kameň mudrcov (film)|Harry Potter a Kameň mudrcov]]*
* 2002 - *Thunderpants*
* 2002 - *[[Harry Potter a Tajomná komnata (film)|Harry Potter a tajomná komnata]]*
* 2004 - *[[Harry Potter a Väzeň z Azkabanu (film)|Harry Potter a väzeň z Azkabanu]]*
* 2005 - *[[Harry Potter a Ohnivá čaša (film)|Harry Potter a ohnivá čaša]]*
* 2006 - *Driving Lessons*
* 2007 - *[[Harry Potter a Fénixov rád (film)|Harry Potter a Fénixov rád]]*
* 2009 - *[[Harry Potter a Polovičný princ (film)|Harry Potter a Polovičný Princ]]*
* 2010 - *[[Harry Potter a Dary smrti (film)|Harry Potter a dary smrti 1]]*
* 2010 - *Neriadená strela*
* 2011 - *[[Harry Potter a Dary smrti (film)|Harry Potter a dary smrti 2]]*
* 2012 - Kríž cti

## Iné projekty
 

## Externé odkazy
* Fanúšikovská stránka 

Kategória:Anglickí filmoví herci
Kategória:Anglickí televízni herci
Kategória:Anglickí rozhlasoví herci
Kategória:Držitelia ceny Satellite Award
Kategória:Detskí herci
Kategória:Herci zo série Harry Potter
Harry Potter a Fénixov rád (kniha)

left|80px***Harry Potter a Fénixov rád*** () je piaty diel série ôsmich  kníh o osude chlapca Harryho Pottera, mladého čarodejníka. Autorkou knihy je anglická spisovateľka Joanne Rowlingová. Kniha bola prvýkrát publikovaná v roku 2003 v anglickom vydavateľstve Bloomsbury. Na Slovensku vyšla v roku 2003 vo vydavateľstve Ikar. Knihu preložila Oľga Kralovičová. Na základe knihy bol natočený rovnomenný film.

## Stručný obsah knihy

Harry Potter má pätnásť rokov a ide do piateho ročníka Rokfortskej strednej školy čarodejníckej. Na rozdiel od väčšiny školákov sa na letné prázdniny neteší, a toto leto je obzvlášť nepríjemné. Nielenže ho Dursleyovci ako zvyčajne terorizujú, ale dokonca aj jeho najlepší kamaráti Ron a Hermiona sa správajú veľmi čudne a tajnostkársky. Harry sa túži vrátiť do školy a zistiť, prečo sa celé leto poriadne neozvali. Ale sa k ním dostane skôr ako čakal. Harryho a jeho bratanca Dudleyho napadnú  dementori. Dostáva sa do domu na Grimualdovom námestí k priateľom a dozvedá sa o Fénixovom ráde. Celý čarodejnícky svet a hlavne Ministerstvo mágie popiera návrat Lorda Voldemorta. Na Rokforte vládne teror, ktorého centrom je Ministerstvom nastrčená profesorka obrany proti čiernej mágií Dolores J. Umbridgeová. Rok je ťažký, lebo všetkých žiakov piateho ročníka čakajú skúšky VČÚ (vynikajúca čarodejnícka úroveň). Kvôli tomu je Harry nútený založiť organizáciu Dumbledorova armáda (DA), kde sám učí priateľov obranu proti čiernej mágii, ktorú ich prof. Umbridgeová odmieta učiť. Hagrid sa polroka neukázal, z čoho neskôr vysvitne, že bol za obrami a do Zakázaného lesa priviedol svojho brata, obra Grawpa. Kvôli nepovolenej organizácií DA Dumbledore odstupuje z postu riaditeľa školy a na jeho miesto sa dostáva prof. Umbridgeová. Po skúškach má Harry víziu, že jeho krstného otca Siriusa uniesol Voldemort a mučí ho na Ministerstve mágie. Spolu s priateľmi Ronom, Hermionou, Lunou, Nevillom a Ginny ho idú zachrániť. Je to však pasca. Na Ministerstve čakajú Smrťožrúti. DA, ktorej príde na pomoc aj Fénixov rád s nimi začne bojovať. Na konci Sirius umiera rukou jeho sesternice Bellatrix. V átriu prebehne veľký boj medzi Dumbledorom a Voldemortom, ktorý konečne upozorní svet na návrat mocného čierneho mága. Harry sa dozvedá z proroctva, ktoré našiel v Oddelení záhad, že musí zabiť Voldemorta inak by sám nemohol byť na žive.

Kategória:Harry Potter
Kategória:Knihy z 2003
Kategória:Sfilmované knihy
Eusthenopteron

**Eusthenopteron** je vyhynutý rod násadcoplutvovcov, ktorého objav mal pre objasnenie vývoja suchozemských stavovcov zásadný význam. Fosílne kostry týchto rýb boli nájdené v riečnych sedimentoch dávnych európskych, ale aj amerických riek. Ich vek presahuje 350 miliónov rokov, to znamená, že žili v období devónu, teda na samotnom konci starších prvohôr. 

## Poznávacie znaky
náhľad|left|'''Eusthenopteron'''
Tieto ryby mali vyvinuté pomerne silné párové plutvy, ktoré neboli len mäsitými príveskami, ale boli vystužené vnútornou podpornou kostrou. V jej stavbe aj v usporiadaní zistili paleontológovia obdobné stavebné prvky, s akými sa stretávame u kráčajúcich končatín neskorších suchozemských stavovcov. Ich sila bola už dostatočná na to, aby nadľahčovala telo týchto živočíchov pri pohybe po suchej zemi. Napriek tomu, že eustenopteron bol ešte pravou rybou, existencia jeho párových končatín jecenným dokladom významu tejto skupiny ako dôležitej vývojovej línie vedúcej k prvým praobojživelníkom. Všetky evolučné premeny, ktoré sa odohrali na prelome starších a mladších prvohôr, boli vyvolané rozsiahlymi zmenami prírodných podmienok, ku ktorým v tomto období na Zemi došlo.

Kategória:Tristichopteridae
Josef Vinklář

**Josef Vinklář** (* 10. november 1930, Podůlší – † 18. september 2007, Praha) bol český herec.

V rokoch 1950 – 83 člen Realistického divadla Z. Nejedlého v Prahe, od roku 1983 pôsobil v Národním divadle v Prahe. Predstaviteľ psychologicky zložitých postav, ktoré stvárňuje expresívne pôsobiacimi hereckými prostriedkami. 

Z divadelných rolí: Smerďakov (F. M. Dostojevskij: Bratia Karamazovovci), Georg (J. Steinbeck: O myšiach a ľuďoch), Eddie (A. Miller: Pohľad z mosta), Pantaleon Vocílka (J. K. Tyl: Strakonický dudák), Orgon (Moliére Tartuffe).

## Účinkoval v televíznych seriáloch

Bol dvakrát ženatý. Prvou manželkou bola herečka Jana Dítětová, druhou herečka a spisovateľka Ivanka Devátá.

## Filmografia
 

## Externé odkazy
* Josef Vinklář na osobnosti.cz
* Herec na stránkach ČSFD
* Databáza České filmové nebe 
* Josef Vinklář (Cyklus ČT Příběhy slavných) - video on-line v archíve ČT

Kategória:Českí dabingoví herci
Kategória:Českí divadelní herci
Kategória:Českí filmoví herci
Kategória:Českí televízni herci
Tamar (biblická postava)

**Tamar** (iné tvary v slovenských prekladoch Biblie: **Támar**, **Támár**; inak aj: **Tamara**; hebr. תָּמָר - prepis podľa tiberiadskej výslovnosti: *Támár*) je biblická postava. Biblia uvádza tri ženy, ktoré sa volajú Tamar. O prvých dvoch sa vie pomerne viac, o tretej Biblia skoro nič neuvádza. Sú to Júdova nevesta, Dávidova dcéra a Dávidova vnučka.

## Júdova nevesta
thumb|left|Holandský obraz zo 17. storočia o príbehu Júda a Tamar
Tamar bola Júdova nevesta, štvrtého syna Jakuba (Izraela) a matka Fáresa a Zaru (Zéracha). Bola vydatá za najstaršieho Júdovho syna Hera (Éra). Ten bol zlý a Boh ho zabil. Preto Júda povedal svojmu druhému synovi Onanovi, aby si vzal ženu svojho zosnulého brata za manželku, podľa švagrovského práva (tzv. levirátny zákon). Prvý syn, ktorý sa z takého manželstva narodí, je dedičom a "synom" nebohého brata. Ale Onan vedel, že potomok nebude jeho, preto semeno vždy zahubil vypustiac ho na zem. To, čo robil, bolo zlé v Božích očiach, preto Boh zabil i jeho. Tamar mala teda právo vydať sa za tretieho Júdovho syna, Selu (Šelu). Sela (Šela) bol však ešte veľmi mladý, tak Júda poslal Tamar do jej rodičovského domu, aby tam bývala ako vdova, kým Sela (Šela) nevyrastie. Júda však nemal v úmysle dať jej za manžela aj Selu (Šelu), lebo sa bál, že aj ten zomrie. Keď neskôr zomrela Júdova manželka, Júda raz šiel so svojím priateľom strihať ovce do Tamny (Timny). Keď Tamar videla, že Sela vyrástol a nestal sa jej manželom, zložila vdovské rúcho, zahalila sa závojom ako to robievali neviestky a sadla si vedľa cesty kadiaľ mal ísť jej svokor. Keď ju Júda uvidel, myslel si, že je to neviestka a vyspal sa s ňou. Ona si od neho vypýtala záloh. Následne otehotnela a porodila dvoch synov, dvojčatá Fáresa a Zaru (Zéracha). Júda ju potom ako mu ona poslala jeho záloh zistil, že to s ňou sa stretol pri ceste a prijal ju podľa práva za svoju manželku. Je uvedená v rodokmeni Ježiša Krista.

## Tamar, Dávidova dcéra
Jej príbeh je v biblickom rozprávaní pútavo opísaný. Tamar bola plnohodnotnou sestrou Absolóna (Abšalóma), mladšieho zo synov kráľa Dávida. Dávidov vtedy najstarší žijúci syn Amnon, ktorý nebol jej plnohodnotným bratom, sa do nej zaľúbil. Keďže uveril tomu, že ju nebude môcť vlastniť, vymyslel plán: Tváril sa akoby bol chorý a poveril otca tým, aby poslal po sestru, aby mu táto domnelo pripravila jedlo pre chorého. Amnon ju ale znásilnil, a keď ho zúfalo prosila, aby predsa požiadal otca o manželstvo s ňou, zmenila sa jeho láska v nenávisť a vykázal ju z domu. Jej brat Absolón (Abšalóm) ju prijal k sebe, zjavne v domnienke, že ich spoločný otec zasiahne. Tohto síce udalosť rozhnevala, ale proti korunnému princovi nič nepodnikol. Absolón počkal dva roky, kým sa pomstil. Násilníka pozval na oslavu, počkal kým sa opije a nechal ho zabiť. Tento čin je určite potrebné vidieť z aj pohľadu rozporov o Dávidovo následníctvo (ktoré viedli až k Absolónovej revolte proti otcovi).

## Tamar, Dávidova vnučka
Bola dcérou Absolóna (Abšalóma), zjavne pomenovaná po jej tete.

## Referencie

## Pozri aj
* Genezis
* Knihy Samuelove
* Tamara

## Zdroje

Kategória:Biblické postavy
Kategória:Prostitúcia
Oldboy

***Oldboy*** (kórejsky Oldboi, 올드보이) je juhokórejský film natočený v roku 2003 režisérom Pak Čan-ukom. Je to druhý film z jeho tzv. „trilógie pomsty“. Film je založený na japonskej mange s rovnakým názvom. 

## Obsah

Film sleduje životný osud muža O Tä-sua, ktorý žil so svojou rodinou kľudným životom až do chvíle, kedy je znenazdania zatvorený na 15 rokov do akéhosi súkromného väzenia. Keď sa jedného dňa dostane na slobodu, nie je už nikto z jeho blízkych živý. O Tä-su sa rozhodne s pomocou mladej Mi-do nájsť človeka, ktorý ho nechal uväzniť. Spoločne zisťujú, prečo to spravil. Pre O Tä-sua nastáva čas pomsty.

Film je podľa slov režiséra predovšetkým úvahou o pomste a o túžbe, ktorú každý zažije, ale málokto ju uskutoční.

## Produkcia
* Pri nakrúcaní scénky s jedením živých chobotníc O Tä-su zjedol štyri živé chobotnice. Táto scénka sa v zahraničí stala kontroverznou, ale jedenie živých chobotníc je v Kórei bežné, aj keď zvyčajne sa pred servírovaním nakrájajú. Herec Čchwe Min-šik je budhista a po zjedení chobotníc sa musel pomodliť. 
* Predstaviteľ hlavnej postavy, herec Čchwe Min-šik musel trénovať počas šesť mesiacov pred nakrúcaním, aby si vypracoval postavu potrebnú pre stvárnenie O Tä-su. Zároveň musel zhodiť nadbytočnú váhu. 
* Pri nakrúcaní scénky, v ktorej sa O Tä-su pokúša zastaviť Mi-do pred čítaním jeho denníkov, sa herec Čchwe Min-šik nešťastne udrie do hlavy, ale herečka Kang Hje-džong (Mi-do) pokračuje ďalej. 
* Počas celého filmu Mi-do oslovuje O Tä-su slovom "pán" (v kórejčine) v súlade s kórejskou zdvorilosťou. V zahraničných dabingoch a titulkoch je však v osloveniach len samotné meno O Tä-su. 
* Záverečné scény so snehom sa nakrúcali na Novom Zélande.

## Ocenenia
Film získal 17 ocenení a 8 nominácii.

Oldboy vzbudil v Európe pozornosť kombináciou typicky ázijského prístupu k zobrazovaniu násilia, ale zároveň ironizujúceho nadhľadu a zaujímavého príbehu. Získal množstvo ocenení, vrátane veľkej ceny poroty na filmovom festivale v Cannes, či cenu diváckej verejnosti na filmovom festivale vo švédskom Štokholme.

## Externé odkazy
* 
* 

Kategória:Filmy Kórejskej republiky
Kategória:Filmy z 2003
Kategória:Filmy podľa názvu
Harry Potter a Ohnivá čaša (kniha)

left|80px***Harry Potter a Ohnivá čaša*** () je štvrtý diel série ôsmich kníh o osude chlapca Harryho Pottera, mladého čarodejníka. Autorkou knihy je anglická spisovateľka Joanne Rowlingová. Kniha bola prvýkrát publikovaná v roku 2000 v anglickom vydavateľstve Bloomsbury. Na Slovensku vyšla v roku 2001 vo vydavateľstve Ikar. Knihu preložila Oľga Kralovičová. Na základe knihy bol natočený rovnomenný film.

## Stručný obsah knihy

Harry Potter je znovu na prázdninách u otravných Dursleyovcov. Chce sa od nich odpútať, a tak sa zúčastní na Svetovom pohári v metlobale spolu s Hermionou, Ronom a Weasleyovcami, kde sa objavia Smrťožrúti a niekto vyčaruje temné znamenie. Okrem toho sa po sto rokoch na Rokforte pripravuje Trojčarodejnícky turnaj a majú sa na ňom zúčastniť dve ďalšie školy. Harry aj naďalej túži byť obyčajným štrnásťročným čarodejníkom. Má však smolu, lebo nie je obyčajný – dokonca ani podľa čarodejníckych meradiel. Ohnivá čaša ho vyberie ako štvrtého reprezentanta, ktorý sa vlastne vôbec nemá turnaja zúčastniť a počas roka musí zvládnuť tri smrteľne nebezpečné a náročné úlohy. Obranu proti čiernej mágií začne učiť výstredný Alastor Moody, z ktorého sa vykľuje smrťožrút Barty Crouch pod pôsobením všehodžúsu. Keď sa víťazi turnaja, Harry a Cedric Diggory dotknú Trojčarodejníckeho pohára, zistia, že je to prenášadlo, ktoré ich zaviedlo rovno k Lordovi Voldemortovi. Cedrica zavraždí a za pomoci Harryho krvi sa vráti. Pred istou smrťou sa mu podarí uniknúť len o vlások, ale nikto mu nechce veriť, okrem priateľov a profesora Dumbledora, že Lord Voldemort znovu povstal. Ministerstvo Harryho pokladá za blázna, že mu sláva stúpla do hlavy. 

## Iné projekty

Kategória:Harry Potter
Kategória:Knihy z 2000
Kategória:Cena Hugo
Kategória:Sfilmované knihy
Octan sodný

**Octan sodný** je sodná soľ kyseliny octovej. Jeho vzorec je CH3COONa.
thumb|Octan sodný

## Využitie
Bezvodný octan sodný sa používa ako katalyzátor, prídavná látka v potravinárstve pod označením E262 ako konzervačná látka a okyselujúci prostriedok pri výrobe marmelád, olejov, polievok, omáčok, cukroviniek, pekárenských a mäsových výrobkov. V priemysle na výrobu acetanhydridu alebo metánu.
Pokiaľ kryštály octanu sodného ohrejeme nad 58°C vznikne kvapalina. Po opätovnom vychladnutí a iniciačnom impulze (napr.dotykom) začne vznikať kryštalická štruktúra a premena na pevné skupenstvo. Pri tejto reakcii sa uvoľňuje teplo. Táto vlastnosť sa využíva napr. v ohrievacích poduškách. Silný roztok octanu sodného je v plastovom vrecku spolu s kovovým plieškom. Keď sa kov mechanicky ohne, octan sodný začne rýchlo kryštalizovať a vytvárať teplo.

## Výroba
Dá sa vyrobiť neutralizáciou kyseliny octovej hydroxidom sodným alebo hydrogénuhličitanom sodným:
::CH3COOH + NaOH → CH3COONa + H2O
::CH3COOH + NaHCO3 → CH3COONa + H2O + CO2

## Iné projekty

sodný
Kategória:Zlúčeniny sodíka
262 i
08
2 centy (euro)

náhľad|Hrana mince

Mince s nominálnou hodnotou **2 centy** sú vyrobené z ocele pokovované meďou. Majú priemer 18,75 mm, hrúbku 1,67 mm a hmotnosť 3,06 g. Hrana mince je hladká s pozdĺžnou ryhou. Všetky mince majú spoločnú lícovou stranu a rozdielnu národnú rubovú stranu. Fínsko a Holandsko túto mincu razia, rovnako ako mincu 1 cent, no nepoužívajú ju.

Od roku 2017 začali jednotlivé členské štáty s modifikáciou vzoru lícnej strany mincí. Tento vzor sa vyznačuje menšou a zaoblenejšou číslicou "2" a dlhšími úsekmi čiar na vonkajšej strane hviezd pri okraji mince.

## Rubová strana

### Štáty [[Eurozóna|eurozóny]]
* Belgicko – Podobizeň kráľa Filipa a jeho monogram „FP“ pod korunou.
* Bulharsko – Madarský jazdec.
* Chorvátsko – Hlaholika s chorvátskym šachovnicovým vzorom na pozadí.
* Estónsko – Mapa Estónska a nápis „Eesti“ (Estónsko).
* Fínsko – Fínsky heraldický lev prevzatý z&nbsp;markky.
* Francúzsko – Portrét Marianne, symbolu Francúzskej republiky stelesňujúci slobodu.
* Írsko – Tradičná írska harfa.
* Taliansko – Veža Mole Antonelliana v Turíne navrhnutá v roku 1863 Alessandrom Antonellim.
* Cyprus – Muflón ako symbol prírody.
* Litva – *Vytis*, štátny znak Litvy.
* Lotyšsko – Malý štátny znak Lotyšska.
* Luxembursko – Portrét veľkovojvodu Henriho.
* Malta – Neolitický chrám Mnajdra.
* Nemecko – Vetvička nemeckého duba prevzatá z&nbsp; fenigu.
* Holandsko – Portrét kráľa Viliama Alexandera a nápis „Willem-Alexander Koning der Nederlanden“ (holandsky kráľ Viliam).
* Portugalsko – Kráľovská pečať z roku 1134.
* Rakúsko – Protež alpská, kvet rakúskych Álp.
* Grécko – Korveta, loď používaná v dobe gréckej vojny za nezávislosť (19. storočie).
* Slovinsko – Kniežací kameň (*Knežji kamen*).
* Španielsko – Katedrála v Santiagu de Compostela, jedno z najznámejších pútnických miest sveta.
* Slovensko – Vrch Kriváň vo Vysokých Tatrách.

### [[Miništát|Mikroštáty]]
* Andorra - Kamzík stredozemný a orlosup.
* Monako – Erb monackých kniežat.
* San Maríno – Sanmarínska Socha slobody.
* Vatikán – Podobizeň pápeža Františka. 

### Predošlé motívy mincí
* Belgicko – Podobizeň kráľa Alberta II. a jeho monogram „A“
* Fínsko – Fínsky heraldický lev prevzatý z&nbsp;markky.
* Monako – Erb monackých kniežat.
* Holandsko – Portrét kráľovnej Beatrix a nápis „Beatrix Konigin der Nederlanden“ ().
* Vatikán – 1. séria – Portrét Jána Pavla II.
* Vatikán – 2. séria – Emblém pápežskej kancelárie.
* Vatikán – Podobizeň Benedikta XVI.

## Referencie

## Iné projekty

## Externé odkazy
* Vyobrazenie všetkých 2-centových mincí na stránkach Európskej centrálnej banky 

Kategória:Euromince
Kategória:Euro
Utečenec

**Utečenec** môže byť:
*osoba nútená opustiť svoje bydlisko, štát a pod., pozri utečenec (osoba)
*americký film, pozri Utečenec (film)
Su Ji-fan

**Su Ji-fan** (* 8. august 1988) je súčasná čínska profesionálna tenistka.

## Finálové účasti na turnajoch WTA (1)

### Štvorhra - prehry (1)

## Externé odkazy

Kategória:Narodenia v 1988
Kategória:Čínski tenisti
Kategória:Čínski olympionici
Kategória:Tenisti na Letných olympijských hrách 2016
Chan Sin-jun

**Chan Sin-jun** alebo **Sin-jun Chanová** (* 30. máj 1990, Ťin-čou, Čína), je súčasná čínska tenistka.

## Finálové účasti na turnajoch WTA (1)
### Štvorhra - prehry (1)

## Referencie


## Iné projekty

## Externé odkazy
* 

Kategória:Čínski tenisti
Utečenec (osoba)

náhľad|vpravo|Nemeckí utečenci z Východného Berlína, pred registračným úradom.
**Utečenec** je človek, ktorý nedobrovoľne odchádza zo svojej rodnej krajiny alebo krajiny, kde žil, pretože je prenasledovaný, alebo je v krajine zlá politická situácia a vojna. Zatiaľ čo emigrant odchádza za lepšou možnosťou, utečenec je nútený opustiť krajinu lebo je v ohrození života. Podľa oficiálnych kritérií je utečenec cudzinec, ktorému sa priznalo postavenie utečenca z dôvodu opodstatnenej obavy z prenasledovania pre rasovú, národnostnú alebo náboženskú príslušnosť, pre príslušnosť k určitej sociálnej skupine alebo pre zastávanie určitých politických názorov, pre ktoré sa cudzinec nechce alebo nemôže vrátiť do štátu, ktorého má štátne občianstvo, či do štátu svojho posledného trvalého pobytu.

## Referencie

## Iné projekty

Kategória:Migrácia